Byrådssekretariat, Kommunikation og Projekter Vesthimmerlands Kommune Dato: 30. marts 2026 Sagsnummer: 82.01.00-G01-9-23

Vilkår for bud, Thorupvej 69, Ullerup, 9670 Løgstør

Frist for indlevering af bud: tirsdag d. 21. april 2026 kl. 10.00

Beskrivelse af grunden
Udbuddet omfatter matrikel 12a Ullerup By, Aggersborg beliggende på Thorupvej 69, Ullerup, 9670 Løgstør.
Ifølge tingbogen er det fulde areal af matriklen 3.570 m2, heraf udgør vej 0 m2.

Vesthimmerlands kommune overtog grunden som et nedrivningsprojekt. Dette er nu fuldført, hvorfor Vesthimmerlands Kommune udbyder en tom grund til salg.

Grunden sælges som beset.
Servitutter
Ejendommen udbydes med de rettigheder, servitutter og byrder der er tinglyst på ejendommen.
Køber er selv ansvarlig for at, grunden må anvendes til det, som ønskes.

Køber skal respektere de allerede lyste servitutter.

Kommuneplanramme og lokalplan
Grunden er hverken omfattet af Kommuneplanramme eller lokalplan.

Arkæologi og kulturarv
Grunden er ikke for undersøgt for arkæologi af Vesthimmerlands Museum. Køber gøres opmærksom på at Vesthimmerlands Museum skal kontaktes, såfremt der i forbindelse med udnyttelse af grunden findes arkæologiske fund. Udgiften afholdes alene af køber, udgiften refunderes ikke, hvis handlen går tilbage.

Salgsvilkår
Ejendommen sælges efter Lov om kommuners styrelse § 68 og bekendtgørelse nr. 396 af 3. marts 2021 og gældende salgsvilkår for Vesthimmerlands Kommune. Lov om kommunernes styrelse kan læses på www.retsinfo.dk Gældende salgsvilkår for Vesthimmerlands Kommune kan også læses på www.grundeivesthimmerland.dk
Betaling af købesum
Købesummen betales kontant senest på overtagelsesdagen. Ved senere betaling betales morarenter med en årlig rentesats svarende til Nationalbankens udlånsrente med et tillæg på 8 %. Renten fastsættes på baggrund af Nationalbankens udlånsrente pr. 1. januar og 1. juli. Der vil blive reguleret i købesummen for afvigende m², hverken i forbindelse med eventuel opmåling af bygningsarealer eller grundareal.

Overtagelsesdag
Grunden overtages d. 1. i den efterfølgende måned, hvor alle betingelser for handlen er gennemført.

Tilbageskødning
Handlen kan kun gå tilbage hvis kommunen accepterer dette. Vær opmærksom på, at hvis du ønsker handlen skal gå tilbage er det en beslutning, der træffes i Byrådet. Tilbageskødning af en handel kan kun ske, hvis Byrådet accepterer det. Hvis køber ønsker at tilbageskøde ejendommen til sælger, koster det 10% af købesummen, såfremt sælger accepterer det.

Øvrige forhold i forbindelse med handlen
Grunden overtages som den er og forefindes.
Køber er ansvarlig for at indhente de nødvendige tilladelser til ønsket brug af grunden. Endvidere bærer køber risikoen for, at grunden kan anvendes til det ønskede.

Vi gør dog, i forhold til arealet, opmærksom på, at

arealet stammer fra en kondemneret ejendom, der senere blev nedrevet.

der er fjernet synligt affald på jordoverfladen, med forbehold for at der potentielt kan findes nedgravet affald fra tidligere ejer.

Matriklens øverste jordlag er oprenset for miljøfarligt affald. Vesthimmerlands Kommune kan ikke garantere, at der findes mere på matriklen, såfremt der udføres dybdepløjning.

Vesthimmerlands Kommunen yder ikke økonomisk støtte for bortskaffelsen af evt. nedgravet affald.

Det vurderes ikke, at arealet egner sig til pløjning og afgrøder, med de ubekendte forhold som gjorde sig gældende ved overtagelsen af arealet.

det ligger i et område

der er udpeget som særlig værdifuldt landskab

der er udpeget som værdifuldt kulturmiljø

der er udpeget som særligt værdifuldt landbrugsområde

der er registreret potentielle flagermustræer på arealet, hvorfor området kan udgøre et rasteområde for flagermus og bør håndteres i overensstemmelse med gældende naturbeskyttelsesregler.

Såfremt arealet frasælges og sam-matrikuleres med den tilstødende mark, må det forventes at dette ikke er reversibelt. Det kan derfor ikke forventes at der kan opnås tilladelse til en fremtidig udstykning igen, med henblik på frasalg, ligesom der heller ikke kan forventes at opnås tilladelse til opførelse af ny selvstændig ejendom.

Jf. planlovens landzonebestemmelser, mistes rettigheden til at genopføre bolig indenfor 3 år efter nedrivning.

Grunden må på ingen måde anvendes til oplag eller rod.

Tinglysning af handlen
I forbindelse med handel står køber for tinglysning af skødet.

Tinglysningsafgiften deles mellem køber og sælger med halvdelen til hver.

Køber anbefales at have egen rådgiver med i forbindelse med handel. Berigtigelse af handlen skal fortages af autoriseret rådgiver. Omkostningerne hertil er udelukkende købers.

Ejendomsskat
Der opkræves ejendomsskat til 1. februar og 1. august i Vesthimmerlands Kommune.

Forurening
Der er ifølge Region Nordjyllands oplysninger ingen forurening på grunden.

Vilkår for budrunden
Vilkårene skal tages i betragtning når du afgiver bud.
1. Vesthimmerlands Kommune kan forkaste alle indkomne bud jf. lov om kommuners styrelse §68 og bekendtgørelse nr. 396 af 3. marts 2021.
2. Vesthimmerlands Kommune kan forkaste alle indkomne bud og indgå i individuelle forhandlinger efterfølgende.

Sådan afgives af bud
Budgiver opfordres til at se hele udbudsmaterialet igennem inden der afgives bud. Det samlede materiale skal tages i betragtning inden der afgives bud. Bud der ikke opfylder konditionerne i udbudsmaterialet afvises. Et korrekt afgivet bud er afgivet på budblanket i udbudsmateriale og indeholder bankaccept eller bankgaranti.

Der afgives bud på den blanket, der er en del af det samlede materiale.

Bud kan indgives på følgende måder:

Blanketten sendes sammen med bankaccept/garanti i en lukket kuvert til Vesthimmerlands Kommune, Post Box 67, 9600 Aars mærket ”Lukket bud – Thorupvej 69, 9670 Løgstør”.

Blanketten afleveres på Rådhuset, Vestre Boulevard 7, 9600 Aars i en lukket kuvert mærket ”Lukket bud – Thorupvej 69, 9670 Løgstør”.

Blanketten kan tillige afgives på salg@vesthimmerland.dk, dog skal blanketten til afgivelse af bud vedhæftes som pdf-fil, tillige med bankaccept/garanti. Det er ikke nok, at skrive buddet i mailen, det skal afgives på blanketten. I emnefeltet på mailen skrives ”Lukket bud – Thorupvej 69, 9670 Løgstør”.

Det er tidspunktet for autosvar eller kvittering, der er gældende for, at tilbuddet er modtaget rettidigt. Bud, der indkommer på anden vis (end i kuvert eller via nævnte mailadresse), bud der ikke opfylder konditionerne for afgivelse af bud, eller bud der ikke indkommer rettidigt forkastes og tages ikke i betragtning i den samlede vurdering af indkomne bud.
De indkomne bud åbnes ikke i overværelse af budgiverne. De indkomne bud bliver vurderet af forvaltningen, inden de bliver behandlet politisk.
Der gøres opmærksom på at Økonomiudvalget kan forkaste alle bud.

Flere bud på samme pris
Hvis to eller flere tilbudsgivere har afgivet lige høje bud, vil kommunen indhente overbud. Hvis ingen af budgiverne ønsker at afgive et overbud, foretager kommunen en lodtrækning mellem budgiverne, der har samme og højeste bud.

Behandling af indkomne bud
Åbningen af bud sker ikke i overværelse af de, som har givet bud. De bud, der er kommet ind, bliver behandlet på Økonomiudvalgets møde. Når beslutningen fra Økonomiudvalget er tilgængeligt, får budgiveren besked om udfaldet på deres individuelle bud.
Der gives besked via mail eller digital post. Buddene bliver behandlet på et lukket punkt på Økonomiudvalgsmødet. Det betyder, at offentligheden ikke får kendskab til hvilke bud der er givet, og hvem bud er modtaget fra.
Vesthimmerlands Kommune forbeholder sig retten til at forkaste alle indkomne bud

Det samlede udbudsmateriale
Det samlede udbudsmateriale består af:

Vilkår for udbud

Blanket til afgivelse af bud

Jordforureningsattest

Tingbogsattest

Spørgsmål til udbuddet
Du er velkommen til at stille spørgsmål til udbudsmaterialet. Du kan stille dine spørgsmål til Vesthimmerlands kommune att. Grundsalg e-mail salg@vesthimmerland.dk eller på
telefon 99 66 70 00.
Eventuelle svar på spørgsmål til udbudsmateriale vil blive offentliggjort på kommunens grundsalgsside sammen med udbudsmaterialet.